Apstiprināts Nr.3.7-8.5/2024/16

21.02.2024

*Izdota saskaņā ar Ministru kabineta 2024. gada 9. janvāra noteikumu Nr. 32 “Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas īstenošanas noteikumi” 73.6. apakšpunktu*

**Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas pētniecības projektu kritēriju piemērošanas metodika**

1. **Vispārīgie nosacījumi pētniecības projekta vērtēšanas kritēriju piemērošanai**
2. Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" otrās kārtas pētniecības projektu kritēriju piemērošanas metodika (turpmāk – metodika) nosaka vienotu pieeju pētniecības projektu vērtēšanai.
3. Metodika ir izstrādāta atbilstoši Ministru kabineta 2024. gada 9. janvāra noteikumiem Nr. 32 “Latvijas Atveseļošanas un noturības mehānisma plāna 5.1.r. reformu un investīciju virziena “Produktivitātes paaugstināšana caur investīciju apjoma palielināšanu P&A” 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecība un internacionalizācijai inovāciju klasteru attīstībai” otrās kārtas īstenošanas noteikumi” (turpmāk – MK noteikumi).
4. **Pētniecības projektu vērtēšanas kritēriji**
5. Finansējuma saņēmējam, izstrādājot pētniecības projektu atlases kritērijus, nepieciešams balstīties uz MK noteikumu 2. pielikumu “Projekta darbības plāns” minēto informāciju sadaļā “Pētniecības virzieni”.
6. Katrs finansējuma saņēmējs pētniecības projektu atlases kritērijus izstrādā atbilstoši viedās specializācijas jomas specifikai, iekļaujot šīs metodikas 8. punktā minētos kritērijus.
7. Katru pētniecības projekta vērtēšanas kritēriju vērtē punktu vērtībā.
8. Šīs metodikas 8. punkta kritērijiem ir jāparedz minimālais punktu skaits, ko nesasniedzot, pētniecības projekts tiek noraidīts.
9. Ja minimālais punktu skaits netiek sasniegts, tad pētniecības projektu noraida, sniedzot rakstisku paskaidrojumu par konkrētu kritēriju neizpildi.
10. Kritēriju vērtēšanā ir jāiekļauj šādus precizējamus kritērijus:
    1. horizontālā principa "Ilgtspējīga attīstība" nodrošināšana, papildu punktus piešķirot pētniecības projektiem par eko-inovatīvu tehnoloģiju attīstību un ieviešanu;
    2. par pētniecības projekta atbilstību viedās specializācijas jomām vai uzņēmējdarbības atklājuma procesā[[1]](#footnote-3) noteiktajai specializācijas jomai vai apakšjomai;
    3. par pētniecības projekta atbilstību 4.‒8. tehnoloģiskās gatavības līmenim un norādīts pētījuma veids – rūpnieciskais pētījums, eksperimentālā izstrāde vai tehniski ekonomiskā priekšizpēte;
    4. kvalitātes kritērijus;
    5. ietekmes kritērijus;
    6. izpildes kritērijus;
    7. atbilstību finansējuma saņēmēja pētniecības virzienam;
    8. principa "nenodarīt būtisku kaitējumu"[[2]](#footnote-4) nodrošināšana.
11. Augstāks punktu novērtējums tiek piešķirts tam pētniecības projekta iesniegumam, kas saņēmis izcilības zīmogu Eiropas Savienības pētniecības un inovāciju programmā "Apvārsnis Eiropa", atbilstoši MK noteikumu 39. punktam vai pētniecības projektā ir paredzēta starptautiska sadarbība.
12. Ja vairākiem pētniecības projektiem ir vienāds punktu skaits, bet pieejamais finansējums nav pietiekošs visu pētniecības projektu apstiprināšanai, tad papildus tiek pielietoti sekojoši principi:
    1. tiek vērtēts tuvums rezultātam – inovācijai un komercializācijas potenciālam, prioritāri atbalstot pētniecības projektu ar augstāku TRL līmeni, vai pēc augstāka eksperimentālās izstrādes izmaksu īpatsvara pret kopējo projekta budžetu, vienlaikus gūstot pārliecību par pētniecības projekta iesniedzēja kapacitāti, ka tiks ieviestas jauna tehnoloģija, pakalpojums vai produkts;
    2. pētniecības projekta iesniedzējs ir no statistiskā reģiona ar zemāku IKP;
    3. pētniecības projekts paredz eko-inovatīvu tehnoloģiju attīstību un ieviešanu.
13. Ja pētniecības projektiem pēc šīs metodikas 10. punkta vērtēšanas ir vienāds kopējais punktu skaits, tad apstiprina to pētniecības projektu, kuram ir lielāks punktu skaits šīs metodikas 10. punkta “a” apakšpunkta kritērijā.
14. Ja pētniecības projektiem pēc šīs metodikas 11. punkta vērtēšanas ir vienāds kopējais punkti skaits, tad apstiprina to pētniecības projektu, kurš šīs metodikas 10.punkta “b” apakšpunkta kritērijā ir no statistiskā reģiona ar zemāku IKP.
15. Ja pētniecības projektiem pēc šīs metodikas 12. punkta vērtēšanas ir vienāds kopējais punkti skaits, tad apstiprina to pētniecības projektu, kuram ir lielāks punktu skaits šīs metodikas 10.punkta “c” apakšpunkta kritērijā.

Valsts sekretāra vietnieks,

Atbildīgās iestādes vadītājs Raivis Bremšmits

1. *Uzņēmējdarbības atklājuma princips ir augšupēja (turpmāk - bottom-up) plānošanas pieeja, kas balstās uz tirgus dalībnieku (uzņēmumu, augstākās izglītības iestāžu, pētniecības institūtu, pētnieku, neatkarīgu novatoru u.c.) iesaisti attīstības iespēju identificēšanā.* [↑](#footnote-ref-3)
2. *Finansējuma saņēmējam ir jāizstrādā kritēriji principa "nenodarīt būtisku kaitējumu" vērtēšanai, lai pētniecības projektu vērtēšanas komisija nodrošinātu principa "nenodarīt būtisku kaitējumu" ievērošanu pētniecības projektu apstiprināšanā, vērtējot, vai iekļautā darbība ir nebūtiska vai tai ir neesoša paredzamā ietekme uz visiem vides mērķiem, vērtējot gan tiešās, gan primārās netiešās sekas visā aprites ciklā saskaņā ar Eiropas Parlamenta un Padomes 2021. gada 12. februāra Regulas (ES) Nr. 2021/241, ar ko izveido Atveseļošanas un noturības mehānismu, 2. panta 6. punktu.* [↑](#footnote-ref-4)